Іс№2-311/2015

 ШЕШІМ

 ҚАЗАҚСТАН РЕСПУБЛИКАСЫ АТЫНАН

17 қараша 2015 жылы Тасқала ауылы

Батыс Қазақстан облысы Тасқала аудандық соты құрамында: төрағалық етуші судья Н.К.Самарханова, хатшылықта Г.К.Молдашев отырып, арыз берушілері У.К.Шахметованың, Т.К.Шахметовтың, А.К.Шахметованың, Т.К.Кулкаеваның қатысуларымен, Тасқала аудандық сотының ғимаратында ашық сот отырысында үн-бейне жазба қолдануымен арыз иелері Улболсын Калимуллаевна Шахметованың, Талап Калимуллаулы Шахметовтың, Айнур Калимуллиевна Шахметованың, Толкын Калимуллиевна Кулкаеваның, Гульжанат Калиевна Утегенованың мұраға ие болуына өткізілген мерзімді қалпына келтіру туралы арызы бойынша азаматтық істі қарап,

 АНЫҚТАҒАНЫ:

Арыз иелері У.К.Шахметованың,Т.К.Шахметовтың, А.К.Шахметованың, Т.К.Кулкаеваның, Г.К.Утегенованың сотқа берген арыздарында 1951 жылы дүние келгенаналары Шахметова Мауыт Капиетовна 27.08.2014 жылы қайтыс болғанын, Атамекен ауылы, Бейбітшілік көшесінде орналасқан №11/1 үйдің 1/7 бөлігі мұраға қалғанын, заңды білмегендіктен және күйзеліске түсулеріне байланысты мұраға ие болу құқығының мерзімін өткізіп алғандарын. Нотариусқа жолыққандарын нотариалдық іс-әрекет жасаудан бас тартып қаулы шығарғанын. Арыз иелері соттан мұрадан бас тарту өткізілген мерзімді қалпына келтіруін сұраған.

Сот отырысында куә нотариус Женисова А.Ж. жауабында: 26.01.2011 жылы Шахметовтардың әкелері Шахметов Калимулла Мубаргалиевич қайтыс болғанын, әкелерінен Атамекен ауылы, Бейбітшілік көшесінде №11/1 үй қалған. Мұраға өсиет бойынша ие болу туралы куәлік 2011 жылы берілген. Қызы Шахметова Улболсын жолдасы Шахметова Мауыт мұрагерлер болып танылған. Аналары Шахметова М.К. 27.08.2014 жылы қайтыс болғанда қызы Шахметова Улболсынмен ұлы Шахметов Едигеге мұра ашылған күннен бастап 1/7 бөлігіне мұрага ие деп танылған, ал ұлы Т.К.Шахметовтың, қыздары А.К.Шахметованың, Т.К.Кулкаеваның, Г.К.Утегеновнаның мұраға ие болу құқығын мерзімін өткізіп жібергендерін, арыз иелері мұрадан бас тарту өткізілген мерзімді қалпына келтіруін керек екенін көрсетті.

Сот отырысында арыз иесі Т.К.Шахметовтың, жауабында: ол өз жанұясымен бөлек тұратынын. Әкесі Шахметов Калимулла 2011 жылы қайтқанын, 2014 жылы анасы Шахметова Мауыт қайтыс болғанын, апасы Улболсын мен кіші інісі Едиге анасымен бірге тұрғандарын. Бірге қарындастарымен мұраға ие болу құқығын заңды мерзімін білмегендіктен өткізіп алғанын, соттан Шахметова Улболсынның пайдасына мұрадан бас тарту мерзімді қалпына келтіруін сұрады.

Сот отырысына Г.К.Утегенова келе алмайтының хабарлап оның қатысуынсыз қарауын өтінді, анасының қалған 1/7 бөлігіне мұраны апасы Улболсынның пайдасына мұрадан бас тарту мерзімді қалпына келтіруін сұрады.

Сот отырысында арыз иесі У.Шахметова жауабында: әкесі қайтқаннан кейін мұраға өсиет бойынша ие болу туралы куәлік 2011 жылы алғанын, меншік иесі туралы мәліметтер бойынша жылжымайтын үй өз атына тіркелгенін, анасы қайтқанан 1/7 бөлігіне мұраға қалғанын, мұраға ие болу құқығын заңды мерзімін білмегендектен өткізіп алғанын, соттан кіші інісімен сіңілері заңды түрде өз үлестерін бере алмай, тиісті құжаттар қалпына келтіруін қажет екендігіне байланысты, соттан оның пайдасына мұрадан бас тарту мерзімді қалпына келтіруін сұрады.

Сот отырысында арыз иелері А.К.Шахметованың, Т.К.Кулкаеваның жауаптарында: Т.К.Шахметовтың берген түсініктемесін қолдап, өз тараптарынан мұраға ие болу құқығын заңды мерзімін білмегендектен өткізіп алғанын, соттан апасы Шахметова Улболсынның пайдасына мұрадан бас тарту мерзімді қалпына келтіруін сұрады.

 Сот іс-құжаттарын зерделеп, арыз келесі себептермен қанағаттандырылуға жатады деп есептейді.

ҚР АІЖК-нің 65 бабына сәйкес, яғни әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуі тиіс.

ҚР АК-нің 1074 бабының 1 бөлігіне сай, мұрагер мұра ашылған күннен бастап алты айдын ішінде бас тартуға құқылы. Дәлелді себептер болған жағдайда бұл мерзім сот ұзартуы мүмкін, алайда бұл екі айдан аспауға тиіс.

Сот отырысында анықталғандай, Шахметовтардың әкелері Шахметов Калимулла Мубаргалиевич 2011 жылы қайтыс болып, қайтыс болу туралы куәлік 31.01.2011 жылы санды№0572951 берілген. Мұраға өсиет бойынша ие болу туралы санды №0577995 куәлік 23.06.2011 жылы берілген, мұрагерлер болып қызы Шахметова Улболсын және 1/7 бөлігі мұраға жолдасына Шахметова Мауыт танылған. 20.05.1951 жылы дүниеге келген Шахметова Мауыт Капиетовна 27.08.2014 жылы қайтыс болып, бұл жөнінде қайтыс болу туралы актілерді тіркеу кітабында №20-198-14-0000094 жазылып, 02.09.2014 жылы қатыс болу туралы куәлік №0991873 берілді. Арыз иелері А.К.Шахметовтың, А.К.Шахметованың, Т.К.Кулкаеваның, У.К.Шахметовалардың туу туралы куәліктерінде әкесі Шахметов Калимулла Мубаргалиевич пен анасы Шахметова Мауыт Капиетовна жазылған. Мемлекеттік меншік иесі туралы мәлімет бойынша кадастарлық номер 08-124-037-521 У.Шахметованың атына жылжымайтын мүлік 19.08.2011 жылы тіргелген, яғни Атамекен ауылында, Бейбітшілік көшесінде орналасқан №11/1 үй. 27.08.2014 жылы аналары қайтыс болғанынан мұраға ие болу мерзімінің өтеуі 27.02.2015 жылы болатын. Ұлы Е.К.Шахметов қызы У.К.Шахметова мұра ашылған күннен бастап мұраға ие танылған.

Шахметов Едиге Калимуллиевич 19.04.1985 жылы туған қайтқан К.М.Шахметов пен М.К.Шахметовтардың ұлы екенін туу туралы куәлігімен расталынады, оның мекенжайы БҚО, Тасқала ауданы, Атамекен ауылында Бейбітшілік көшесінде орналасқан №11/1 үйде апасы Улболсынмен бірге тұрғанын арыз берушілердің жауаптарымен расталынды.

Сот отырысында мұрагерлердің мұраға ие болу мерзімінің өткізген дәлелді себептермен расталынды.

ҚР АІЖК-нің 218 бабына сәйкес, сот шешімі заңды және негізді болуға тиіс. Сот шешімді сот отырысында зерттелген дәлелдемелерге ғана негіздейді.

Жоғарыдағылардын негізінде, ҚР АК-нің 1074 бабының 1 бөлігі, ҚР АІЖК-нің 217-221 баптарын басшылыққа алып, сот

 ШЕШІМ ЕТТІ:

Арыз берушілер Улболсын Калимуллинова Шахметованың, Талап Калимуллаулы Шахметовтың, Айнур Калимуллиевна Шахметованың, Толкын Калимуллиевна Кулкаеваның, Гульжанат Калиевна Утегенованың мұраға ие болуына өткізілген мерзімді қалпына келтіру туралы арыз қанағаттандырылсын.

Арыз иелері А.К.Шахметованың, Т.К.Кулкаеваның, Г.К.Утегенованың Т.К.Шахметовтың мұрадан бас тарту мерзімді қалпына келтіруіне бір ай берілсін.

Шешімге наразы жақтар Батыс-Қазақстан облыстық сотының азаматтық және әкімшілік істер жөніндегі апелляциялық сот алқасына Тасқала аудандық соты арқылы шешім қолға табыс етілген уақыттан 15 күн ішінде шағым немесе наразылық келтіруге құқылы.

Судья Н.К.Самарханова

 *Шешім төрағалық етуші судья Н.К.Самарханова мен кеңесу бөлмесінде* *«LG» компьютерінде теріліп, бір данада шығарылды.*